ОБАВЕШТЕЊЕ ЗА КАНДИДАТЕ – СПИСАК ДОКУМЕНАТА КОЈЕ ТРЕБА ДОНЕТИ

За кандидате који се позивају у другу фазу селекције на Ранг-листи је наведен термин и место за предају документације и интервју.

Сматра се да су објављивањем ове Ранг-листе сви кандидати који су конкурисали за посао пописивача обавештени о резултатима прве фазе селекције, и о томе када и где кандидати који су ушли у другу фазу селекције треба да дођу ради предаје тражене документације и интервјуа.

Напомена: У случају да се не одазове довољан број кандидата потребних за обуку, редом ће, телефоном и имејлом, бити позивани кандидати „испод црте“ (кандидати који нису у првом кругу позвани на предају документације и интервју), док се не обезбеди потребан број кандидата за обуку.

Прелиминарна листа кандидата за пописиваче који се позивају на обуку биће објављена 1. септембра 2023. године, у 16 часова.

**Документација обавезна за све кандидате**:

* фотокопија личне карте, односно очитана лична карта или фотокопија пасоша;
* фотокопија дипломе или потврда образовне установе о стеченој стручној спреми и оригинал на увид:
* ако кандидат није у могућности да донесе диплому на увид прихвата се и оверена фотокопија дипломе,
* као доказ о завршеној средњој школи уместо дипломе средње школе прихвата се и Уверење о студирању или други одговарајући доказ о уписаном факултету (индекс, потврда и сл.),
* ако кандидат има инострану диплому признаје се само нострификована диплома или потврда о предатом захтеву за нострификацију (изузетак су дипломе стечене у Црној Гори или у Републици Српској);
* уверење о некажњавању (издаје МУП-не старије од 6 месеци);
* уверење да се против кандидата не води кривични поступак и да није покренута истрага (издају основни судови – не старије од 6 месеци).

**Напомена***:* уколико жели, кандидат може приликом предаје остале потребне документације да потпише сагласност да Републички завод за статистику по службеној дужности прибави Уверење о некажњавању и Уверење да се против кандидата не води кривични поступак и да није покренута истрага. Уколико жели да ова документа прибави сам, а није их прибавио до предаје документације, крајњи рок за њихову доставу ПК јесте почетак обуке.

**Незапослени кандидати**, поред обавезне документације**,** достављају још и следеће:

* потврду из надлежне филијале фонда ПИО, да кандидату у тренутку пријаве не тече стаж осигурања

**Незапослена лица, односно лица која нису у радном односу у складу са одредбама Закона о раду, а која су код другог послодавца радно ангажована по основу уговора о делу или другог основа који омогућава пријаву од стране Завода ангажовања по основу уговора о обављању привремених и повремених послова у Централног регистру обавезног социјалног осигурања, могу да се пријаве за рад у Попису**, достављају још и следеће:

* фотокопију важећег уговора и потврду из надлежне филијале фонда ПИО о основу по коме су пријављени у Централни регистар социјалног осигурања

**Напомена:** Студенти који су се пријавили за рад у општини/граду у којем студирају, а не у општини/граду где имају пријављено пребивалиште/боравиште, поред остале документације, треба да донесу на увид и уверење о студирању или индекс и да приложе фотокопију уверења, односно фотокопију странице индекса са подацима о кандидату и високошколској установи у којој студирају.

**Старосни пензионери,** поред обавезне документације, достављају још и следеће**:**

* фотокопију последњег пензионог чека, или
* фотокопију решења о пензији

**Запослени и лица ангажована по основу Уговора о обављању привремених и повремених послова са непуним радним временом**, достављају још и следеће:

* фотокопију важећег уговора или потврду послодавца (наведена дужина трајања радног времена).

**Запослене са пуним радним временом**, достављају још и следеће:

* фотокопију важећег уговора или потврду послодавца о заснивању радног односа са пуним радним временом.

**Напомена**:

* Сва лица запослена у органима државне управе, аутономне покрајине или јединицама локалне самоуправе у обавези су да прибаве писмену **Сагласност руководиоца/послодавца за додатни рад ван радног времена код другог послодавца** и приликом доласка на предају документације и интервју исту доставе у оригиналу.
* Јавни функционери, чија јавна функција захтева рад са пуним радним временом или стални рад, да би учествовали у изборном поступку за пописиваче у Попису поред остале документације, достављају и позитивно мишљење органа који их је изабрао, поставио или именовао на јавну функцију. Јавни функционери су дужни да поступају у складу са чл. 46 Закона о спречавању корупције („Службени гласник РС“, бр. 35 од 21. маја 2019, 88 од 13. децембра 2019, 11 од 12. фебруара 2021 - Аутентично тумачење, 94 од 27. септембра 2021, 14 од 7. фебруара 2022).
* Уколико су кандидати у моменту пријаве били радно ангажовани по основу *Уговора о обављању привремених и повремених послова* (који истиче најкасније до **15. септембра 2023. године**), приликом предаје документације потребно је да доставе фотокопију важећег уговора, а најкасније до **18. септембра 2023**. **године** доставе потврду од ПИО фонда да је престао да им тече стаж осигурања. Постојање Уговора о обављању привремених и повремених послова са пуним радним временом у периоду од 16. септембра до 20. децембра 2023. године искључује могућност ангажовања на пословима попосивача.
* Кандидати који су радно ангажовани по основу *Уговора о обављању привремених и повремених послова са непуним радним временом* (не више од 30 часова недељно) приликом предаје документације потребно је да доставе фотофокопију важећег уговора. Такви кандидати могу бити ангажовани без обзира на трајања самог уговора (уговор може истицати и након 15. септембра 2023. године), битно је само да је у питању непуно радно време – до 30 часова недељно.

Уколико је кандидат поднео захтев за издавање уверења (МУП-у и/или суду) али још увек није добио документ, дужан је да приложи доказ о поднетом захтеву, а уверење може доставити ПК накнадно – пре почетка обуке. У том случају Пописна комисија је дужна да о томе сачини Записник.

У случају да кандидат изјави да је поднео захтев, али нема доказ о томе, дужан је да попуни изјаву коју ће добити од ПК.

Уколико кандидат приложи доказ (поврда/фотографија) о поднетом захтеву за једно уверење, а за друго уверење не располаже одговарајућим доказом, у том случају попуњавају се оба документа (Записник и Изјава).

**Ако се увидом у документацију установи да је кандидат у пријави навео нетачне податке, број бодова ће бити коригован и кандидат ће поново бити рангиран. У случају да је остварио мањи број бодова од кандидата који је рангиран као последњи на списку кандидата за дато насељено место/кластер, кандидат може бити искључен из даљег изборног поступка.**

**Уколико кандидат не преда тражену документацију, или се увидом у тражена документа установи да не испуњава предвиђене опште услове, искључује се из даљег изборног поступка.**

**Уколико се кандидат не јави Пописној комисији нити се појави у предвиђеном термину за предају докумената и интервју сматраће се да је одустао од рада у Попису.**